HTC Desire HD

HTC Desire HD (koodnimega HTC Ace) on HTC Corporationi toodetav Androidi operatsioonisüsteemiga nutitelefon. See toodi turule 15. septembril 2010 Londonis, mujal Euroopas hakati seda müüma oktoobri keskel ja Eestis novembri alguses.

Riistvara
Nutitelefonil on ühes tükis alumiiniumkorpus, Andoird 2.2 Froyo operatsioonisüsteem ja kohandatud HTC Sense'i kasutajaliides. 8-megapiksline kaamera suudab filmida kõrglahutusega (720p) videot. HSPA/W-CDMA võimaldavad allalaadimiskiirust kuni 14,4 Mbit/s ja üleslaadimiskiirust kuni 5,76 Mbit/s.

HTC Desire HD on esimene telefon, mis kasutab 1 GHz MSM8255 Scorpioni protsessorit. See teise generatsiooni Snapdragoni protsessor kasutab 45 nm protsessoritehnoloogiat, tänu millele on voolutarve väiksem, kuid efektiivsus suurem. Kui telefonil pole pärast sulgemist eemaldatud akut, siis käivitub ta uuesti kõigest 10 sekundiga. Seda sellepärast, et telefon ei lülitu täielikult välja, vaid jääb akut säästvasse hibernatsiooni ja säilitab muutmälus oleva. Uuesti käivitades taastatakse eelmine seanss.

HTC Desire HD-l on 768 MB muutmälu ja 1,5 GB sisemist mälu. Juurde on võimalik lisada kuni 32 GB mahutavat microSD-mälukaarti. 4. detsembri 2010 seisuga saab EMT-st telefoni ostuga kaasa Samsungi 8 GB microSD class 2 mälukaardi.

Ekraani allosas on neli samuti mahtuvusnuppu: Kodu, Menüü, Tagasi ja Otsing. Lisaks nendele leiab telefoni külje pealt ka kolm füüsilist nuppu: helitugevusregulaatori ning sisse- ja väljalülitusnupu.

Ekraan

Ekraaniks on 4,3-tolline WVGA LCD mahtuvuslik ekraan, mis võimaldab teha mitu puudutust korraga. Desire HD ei saanud AMOLED-ekraani, kuna Samsungi toodang ei ole piisav, et lisaks enda toodetel kasutamisele neid ka teistele firmadele müüa. AMOLED-ekraan suudab näidata ka musta värvi, on õhem ja heledam kui LCD-ekraan.

Mahtuvuslik ekraan ei reageeri puutele, vaid elektrilaengule, mistõttu ei toimi puudutused mistahes esemega. Ekraan reageerib sõrmede ja spetsiaalse laengut omava puutepliiatsi puudutustele. Elektrilaenguga ese ei pea ekraani otseselt puutuma, kuid peab sellele väga lähedal olema, seega ei saa seadet kasutada näiteks paksude kinnastega.

Tarkvara
HTC Sense
HTC Desire HD on üks esimesi nutitelefone, mis toetab HTC Sense'i võimalusi. Kõik HTCSense.com funktsioonid töötavad ka Eestis.

HTC Sense'i keskkonda esitleti koos HTC Desire HD ja HTC Desire Z nutitelefonidega. HTCSense.comi veebileht võimaldab kauget ühendust telefonidega, mille kaudu saab neist teha varukoopiaid, neid lukustada ja tuvastada seadme asukohta. Näiteks on võimalik täielikult veebilehe vahendusel lukustada ja kõik andmed hävitada, samal ajal loob telefon andmetest varukoopiad. Kaotatud telefoni ekraanile saab jätta ka soovitud kirja.

Uuendatud HTC Sense'i kasutajaliides annab kasutajatele rohkem võimalusi multimeediafaile luua ja jagada (sisaldades uusi foto- ja videoefekte). Asukohapõhiseid kaarte saab eelnevalt telefoni laadida, tänu millele nende vaatamine toimub ilma viivituseta. Ka ei tekita sisse- ja väljasuumimine halle laadimisseisakuid.

Nutitelefonil on ka spetsiaalne GPS-rakendus autos kasutamiseks, kus kõik nupud on suuremad. Kui navigeerimise ajal keegi helistab, siis ei kao kaart ära, vaid jääb kõnega samale ekraanile.

Android 2.2 Froyo
Android on mobiilne operatsioonisüsteem, mille 2.2 versioon Froyo toetab näiteks telefoni Wi-Fi-pääsupunktiks muutmise funktsiooni ja Adobe Flash 10.1 mängijat. Sisse on ehitatud Android Market, kust saab tõmmata üle 100 000 tasuta rakenduse. Täiuslikumaid rakendusi on võimalik osta. Kõik, kellel on soov ja oskused, võivad endaloodud rakendusi samuti Android Marketisse üles laadida ja müügile panna.

Ekraan
HTC Desire HD-l on seitset töölauda, mida saab oma soovi kohaselt muuta. Lisada võib rakendusi ja vidinaid, võimaldades kiiret ligipääsu oma lemmikutele. Näiteks FriendStream võtab endale kasutada terve töölaua, tänu millele saab näha ühe sõrmeliigutusega oma Facebooki kontaktide uuendusi. Vastav programm uuendab ennast pidevalt, mis kulutab küll rohkem akut, kuid võimaldab sõprade tegevustega alati kursis olla.

Meelelahutus
Nutitelefonis on ka sisukokkuvõtteid sisaldav e-raamatute pood ja e-luger. Viimase abil saab otsida, jagada ja tõlkida fraase raamatutest.

Muusika kuulamise parandamiseks on telefonile paigaldatud Dolby Digital Mobile ja SRS-süsteemid. Kui kuulata muusikat kõrvaklappide kaudu, saab kasutada ka ekvalaiseri funktsiooni.

Et internetis olevad videod ei jääks vaatamata, on lisatud ka Adobe Flash 10.1 mängija. Uus protsessor toetab ka DivX/XviD-videote mängimist, tänu millele ei pea neid eelnevalt telefonile vastuvõtva failitüübina salvestama.

Android Marketis ei puudu tasuta allalaaditavad mängud. Nende osakaal moodustab aga kõigest umbes 13% kõikidest rakendustest. Kõige populaarsem mäng on "Angry Birds", mis on ka Apple'i poes populaarne; Androidile mõeldud versiooni laaditi ainuüksi esimesel päeval alla üle miljoni eksemplari.

Muu
Telefonis ei ole eestikeelset kasutajaliidest, küll aga on võimalik internetist leida eestikeelne klaviatuur ja see oma telefonile paigaldada.

Desire HD-ga internetis surfata on mugav ja ei ole suurt vahet, kas tegemist on telefoni või netbookiga. Tänu suurele ekraanile on kerge veebilehtedest head ülevaadet saada. Teksti suumimisel kohandab telefon selle automaatselt ekraanil äärest ääreni. Tänu suurele ekraanile on ka klaviatuuri mugav kasutada.

HTC Corporation
HTC Corporation on nutitelefone tootev firma, mille asutasid 1997. aastal Cher Wang ja Peter Chou Taiwanis. HTC-l on mitu toodet, mis on olnud maailmas omasuguste hulgas esimene, näiteks esimene värviline pihuarvuti, esimene Microsofti pihuarvuti, esimene Microsofti tarkvaraga nutitelefon ja esimene Microsofti tarkvaraga 3G-telefon.

Võrreldes teiste suurtootjatega (Apple Inc.: 1976, Research In Motion (Blackberry tootja): 1984, Samsung Group: 1938, Nokia (mobiiltelefonide tootjana): 1967) on tegemist noore firmaga.

Müük
HTC Desire HD on Euroopas nõutud nutitelefon. Eestis müüdi telefonid läbi paari päevaga, mõnes poes on koostatud ka kliendijärjekorrad, mille järgi telefone müüakse, kui uued kogused saabuvad. Suurbritannias, kus pakkumine on tunduvalt suurem kui Eestis, esines samuti probleeme nõudluse täitmisega.

Hinnang

Engadget kritiseeris seadme ehituskvaliteeti ja aku vastupidavust, kuid andis telefonile heakskiitva hinnangu 7/10. TechRadar ülistas HTC Desire HD-d ja andis sellele 4½ tärni viiest võimalikust, kirjeldades seda kui "...the very latest in cool smartphone technology that actually works." (...uusim seade väga laheda nutitelefonitehnoloogiaga, mis päriselt ka töötab) 

Telefoni kohta on ka eestikeelne videoarvustus, mille on salvestanud Motors24 Tehnika TV tegijad eesotsas Glen Pilvrega.

Võrdlus
2010. aasta lõpul Eestis müügil olnud võrreldavad tipptasemel nutitelefonid:

   HTC Desire HD  iPhone 4  Samsung Galaxy S EkraanWVGA LCD  Retina (LCD)  Super AMOLED lahutusvõime  480 × 800 pikslit  640 × 960 pikslit  480 × 800 pikslit Suurus  4,3 tolli  3,5 tolli  4,0 tolli Kaal  164 g  137 g  118 g Muutmälu  768 MB  512 MB  512 MB Kaamera  8 MP  5 MP  5 MP Välk  topelt-LED  LED  puudub Sisseehitatud välkmälu  1524 MB  16 või 32 GB  8 või 16 GB Lisatav välkmälu  kuni 32 GB  ei saa lisada  kuni 32 GB Operatsioonisüsteem  Android v2.2  iOS 4  Android v2.2 Kõneaeg  9,16 tundi  14 tundi  13,38 tundi Ooteaeg  420 tundi  300 tundi  750 tundi HSDPA  14,4 Mbit/s 7,2 Mbit/s  7,2 Mbit/s

Quadrant Benchmarki tulemus võrreldes teiste Androidi operatsioonisüsteemiga nutitelefonidega. Tegemist on testiga, mis mõõdab telefoni protsessori, graafikaprotsessori, mälu ja sisend-/väljundvõimekust.

Vaata ka
 HTC Wildfire
 iPhone 4
 Android (operatsioonisüsteem)

Viited

 Välislingid 
 HTC Desire HD ametlik koduleht

Kategooria:Mobiiltelefonid

de:HTC Desire#Desire HD